Անշարժ գույքի առք ու վաճառք իրականացրած ցանկացած մարդ լավ գիտի, որ իր վաճառած կամ գնած բնակարանի շուկայական գինն էապես տարբերվում է կադաստրային արժեքից: Շուկայական գինն անհամեմատ բարձր է կադաստրային գնից, իսկ գործարքները կնքվում են հենց շուկայական գնով: Եթե Երեւանի Նոր Նորք թաղամասում երկու սենյականոց բնակարանի կադաստրային արժեքը կարող է տատանվել 18-ից 25 հազար ԱՄՆ դոլարի սահմաններում, ապա շուկայական գինը տատանվում է 25-ից 30 հազար դոլարի սահմաններում: Այս դեպքում հարց է առաջանում՝ ինչո՞ւ պետք է գույքը վաճառվի շուկայական արժեքով, իսկ գույքահարկը վճարվի կադաստրային արժեքով: Այս խնդիրն է փորձելու լուծել նոր նախագիծը: